AMS står for Avanserte Måle- og Styringssystemer, og en AMS-måler er en smart strømmåler som registrerer ditt forbruk automatisk. Måleren overfører også måleverdiene til ditt nettselskap. De aller fleste boliger i Norge har nå fått installert AMS-måler.
Med en AMS-måler slipper du å lese av strømmåleren selv, og den sikrer at du kun betaler for ditt faktiske forbruk. Innrapporteringen skjer helt ned på timesnivå. Den smarte strømmåleren er også tilkoblet databasen Elhub.